b'\n_START_ARTICLE_\nInge Genefke\n_START_SECTION_\nBiografi\n_START_PARAGRAPH_\nI 1965 f\xc3\xa6rdigg\xc3\xb8r hun sin medicinske uddannelse og bliver gift med filosoffen Torben Peter Kemp._NEWLINE_I 1969 melder hun sig ind i Amnesty International og i 1970 bliver hun indvalgt i den danske bestyrelse for Amnesty International. I 1973 iv\xc3\xa6rks\xc3\xa6tter Amnesty International en kampagne mod tortur med opfordring til verdens l\xc3\xa6ger om at g\xc3\xb8re en indsats. Opfordringen \xc3\xa6ndrede Genefkes liv, som herefter gjorde det til en livsopgave at bek\xc3\xa6mpe tortur og hj\xc3\xa6lpe ofre._NEWLINE_I 1982 bliver Genefke f\xc3\xa6rdiguddannet, som speciall\xc3\xa6ge i neurologi. Samme \xc3\xa5r er hun stifter af den internationale humanit\xc3\xa6re organisation, Rehabilitation and Research Centre for Torture Victims (RCT) og senere var Genefke initiativtager til oprettelsen af International Rehabilitation Council for Torture Victims (IRTC).\n_START_SECTION_\nAndet\n_START_PARAGRAPH_\nI den spanske film, fra 2005, The Secret Life Of Words, optr\xc3\xa6der Julie Christie i rollen som Inge Genefke. Filmen er instrueret af Isabel Coixet.'